CAF-Elhuyar sariak

CAF-Elhuyar sariak CAF enpresak eta Elhuyar Fundazioak 1994tik antolatu dituzten sariak dira zientzia eta teknologiaren arloko gaien eta ikerketen euskarazko dibulgazioa, kazetaritza, eta gizarteratzea bultzatu, saritu eta aitortzeko, NEIKER-Tecnaliaren babesarekin.

Kategoriak eta sariak 

Bost kategoria hauek osatzen dute sariketa: Merezimenduzkoa, dibulgazio-artikuluak, kazetaritza-lanak, sorkuntza-beka eta lehen sektoreko lanena.
 Merezimenduzko saria. Zientzialari edo erakunde bati ematen zaio bere alorrean euskara normalizatzen eta zientzia gizarteratzen egindako ahaleginagatik. Saridunen artean zientzialari ospetsu hauek daude: Jabier Agirre, Iñaki Azkune, Kepa Altonaga Sustatxa, Felix Azpiroz, Luis Mari Bandres, Julian Bereziartua Barrenetxea, Joxe Mari Elortza Gabilondo, Maria Jesus Esteban Galarza, Jose Ramon Etxebarria Bilbao,  Juanjo Gabiña, Jesus Mari Goñi, Andoni Sagarna, Jesus Mari Txurruka, Mikel Zalbide, Ana Zubiaga.
 Dibulgazio-artikulu originalak. Kategoria honetan, euskaraz sortutako zientzia eta teknologiaren dibulgazio-lanak aurkeztuko dira. Bi azpikategoriatan banatuta dago:
 Dibulgazio-artikulu orokorrak. Saria: 2.000 euro, Imanol Andonegi Mendizabalen eskultura bat eta urtebeteko harpidetza Elhuyar aldizkarira.
 Egilearen doktore-tesian oinarritutako dibulgazio-artikuluak. Saria: 2.000 euro, eskultura eta urtebeteko harpidetza Elhuyar aldizkarira.
 Zientzia-kazetaritzaren arloko lanak. Kategoria honetan, 2020an euskaraz sortu eta argitaratutako kazetaritza-lanak aurkeztuko dira, edozein formatu eta generotakoak.Saria: 2.000 euro, eskultura eta urtebeteko harpidetza Elhuyar aldizkarira.
 Zientzia gizartean sorkuntza-beka. Kategoria honetan, gai zientifiko-teknologikoak gizarteratzeko beste modu batzuk lantzen dituzten proiektuak aurkeztuko dira, euskaraz sortuak. Arlo zientifiko-teknologikoa eta gizartea harremanetan jartzea izango da haien muina. Saria: 5.000 euro eta eskultura.
 Lehen sektoreko lan onenarentzako NEIKER sari berezia. Lehen bi kategoriatako lanen artetik (dibulgazio artikuluak eta kazetaritzakoak) lehen-sektorearekin lotura duen lan onenari ematen zaio sari hori., beste sariekin bateragarria izan daitekeela. Saria: 2.000 euro, eskultura eta urtebeteko harpidetza Elhuyar aldizkarira.

Sarituak

Erreferentziak

Kanpo estekak 
 Webgune ofiziala
 Webgune ofizial zaharra
 Sarien azken edizioaren sari-banaketa
 CAF-Elhuyar sariaren irabazleak 2009tik + saritutako lanak irakurtzeko estekak
 «Apositoak eta sariak. Teknopolis: 2021-05-01» teknopolis.elhuyar.org Noiz kontsultatua: 2021-05-11.

Euskal Herriko sariak
Zientzia eta ingeniaritza sariak
CAF-Elhuyar Sariak